Annegret Kramp-Karrenbauer
Annegret Kramp-Karrenbauer (roź. 9. awgusta 1962 we Völklingen w Nimskej) – jo nimska politikaŕka, wót 7. decembra 2018 do 16. januara 2021 jo wóna była pśedsedaŕka politiskeje strony CDU a wót 17. julija 2019 do 8. decembra 2021 zwězkowa ministaŕka zašćitowanja Nimskeje.

Wót měrca 1998 až do casa wólbow do Zwězkowego sejma 1998 (27. septembra) Annegret Kramp-Karrenbauer jo była cłonk Nimskego zwězkowego sejma. Wót wólbów do krajnego sejma w septembrje 1999 až do měrca 2018 Kramp-Karrenbauer jo źěłała ako wótpósłańcka w saarlandskem krajnem sejmje. Wót 2000 až do 2011 jo wóna była ministaŕka w saarlandskem kněžaŕstwje we wšakich ressortach (nutśikownem, za kubłanje a socialnem) gaž ministaŕski prezident jo był Peter Müller (CDU). 

Wót nowembra 2010 Annegret Kramp-Karrenbauer jo cłonk zwězkowego prezidiuma strony CDU. Wót awgusta 2011 do februara 2018 jo wóna była ministerprezidentka Saarlandskeje. Wót junija 2011 do oktobra 2018 jo była teke krajna pśedsedaŕka strony CDU w Saarlandskej.

Nóžki

Wótkaze 

 Oficjelne boki internetowe Annegret Kramp-Karrenbauer

Wótpósłańc zwězkowego sejma
Roź. 1962
Žona
Cłonk CDU